Novi krug natjecanja Dron liga 3.0.

U istom tonu kao i prošle godine, i ovog je puta završetak kalendarske godine bio rezerviran za otvaranje Dron lige. Tako je 30. 12. u Hotelijersko-turističkoj školi u Zagrebu započeo novi krug natjecanja pod nazivom Dron liga 3.0.
Na otvaranju je sudjelovalo 37 mentora i učenika koji su prisustvovali trima predavanjima o dronovima. Predsjednik udruge Bespilotni sustavi u kriznim situacijama Bruno Kekez govorio je o važnosti edukacija o dronovima kako bi se povećao broj aktivnih dronaša u službi Civilne zaštite.
Prof. dr. sc. Josip Stepanić održao je predavanje vezano za izradu poligona za natjecanje, a na kraju je Robert Ljubek predstavio DJI Phantom dron s praktičnom demonstracijom na dvorištu škole.
Nakon toga su četiri mentora i četiri učenika pristupili edukaciji za polaganje ispita za upravljanje dronovima. Paralelno s edukacijama održala se panel rasprava (okrugli stol) mentora kako bi se Dron liga 3.0 podigla na još višu razinu.

Zahvaljujemo svima na trudu i sudjelovanju!

Tekst sastavio: prof. Hano Uzeirbegović











